
COMUNICAT DE PRESĂ
Recital omagial
ENESCU 60

Soprana Leontina VĂDUVA și mezzosoprana Viorica CORTEZ
deschid stagiunea camerală a Filarmonicii George Enescu
“Romantic şi clasic prin instinct, m-am străduit să împreunez în toate lucrările mele o formă de echilibru care îşi are linia ei lăuntrică bine definită.”

(G. Enescu în Ziarul Dimineaţa, 1936)
Miercuri, 30 septembrie 2015, începând cu ora 19:00, pe scena Ateneului Român din București, Asociația pentru Muzică, Artă și Cultură și Filarmonica George Enescu, în parteneriat cu CreArT – Centrul de Creație, Artă și Tradiție al Primăriei Municipiului București, Muzeul Național George Enescu, Kaufland România și Unirea Shopping Center, organizează recitalul omagial  ENESCU 60.

Evenimentul ce omagiază personalitatea și memoria marelui violonist, compozitor și dirijor George Enescu, cu ocazia împlinirii celor 60 de ani de la trecerea sa în eternitate, va reuni pe prestigioasa scenă a Ateneului Român, nume de referință ale scenei muzicale naționale și internaționale: soprana Leontina VĂDUVA, mezzosoprana Viorica CORTEZ, baritonul Florin ESTEFAN, violonistul Vlad MAISTOROVICI și pianista Alina PAVALACHE. Evenimentul va fi prezentat de jurnalistul Marius CONSTANTINESCU. De asemenea, recitalul va marca Ziua Internațională a Muzicii (1 octombrie 1975) și va deschide stagiunea camerală a Filarmonicii George Enescu. 
BILETELE SE PUN ÎN VÂNZARE LA CASA DE BILETE A ATENEULUI ROMÂN
(STR. CONSTANTIN ESARCU NR. 2), MARȚI-VINERI, 12:00-19:00, TEL: 0213156875

Organizatori: Asociația pentru Muzică, Artă și Cultură și Filarmonica George Enescu

Partener instituționali: CreArT – Centrul de Creație, Artă și Tradiție al Primăriei Municipiului București și Muzeul Național George Enescu

Partener oficial: Kaufland România
Partener Principal: Unirea Shopping Center 
Parteneri: Tarom, Floria, Tudor. Personal Tailor; Wagner Arte Frumoase și Povești și Aurel Vîrlan Photography
Parteneri Media: Radio România Cultural, Radio România Muzical, Radio Trinitas, Blitz Tv, Senso Tv,  Ziarul Metropolis, The Art of Living, Liternet, B365.ro, Ceașca de Cultură, Webcultura, Lirika, Calendar Evenimente, Agenția de Carte, ArtOut, Artline, PR Wave, 4Arte.ro, Orașul Meu, În Oraș, Catchy, Autentici, Gazeta de Știri, Online Gallery, societatesicultura.ro, ABC Muzical, Actualitatea Muzicală,  Bună Dimineața București, Business Woman, e-Cultura, ROEvents, România Pozitivă, Societatea Muzicală, VișiEu, Zile și Nopți, Jurnal de București, Sales Express și Autentic Promotion.

